Dr. Shefki Hysa with Staff of DMPP and Vasfije Krasniqi-Goodman, Global Peace Missionary
Channel: TheDiplomaticCommunity
Date: 12/01/2020

VASFIJE KRASNIQI ENGJËLL I PAQES GLOBALE!...
DMPP DHE AKB vlerësojnë Vasfije Krasniqi me Urdhërin e Artë të Misionarit të Paqes Shenjtorja Nënë Tereza!...
Diplomatic Mission Peace and Prosperity (DMPP) shqip Misioni Diplomatik për Paqe e Zhvillim, me qendër në Tiranë, në bashkëpunim me partnerët e vet ndërkombëtarë si: American Diplomatic Mission for World Peace (ADMWP), Academy of Universal Global Peace (AUGP), United Nations University for Global Peace (UNUGP), Diplomatic Society Saint Gabriel (DSSG), në shenjë respekti për Misionaren e Paqes Vasfije Krasniqi-Goodman, e nderuar nga Kongresi Amerikan dhe Parlamenti Europian si e Mbijetuar dhe Dëshmitare Historike e dhunës serbe ndaj grave dhe vajzave të Kosovës gjatë luftës 1998-99, organizoi ceremoninë e vlerësimit të këtij personaliteti të Lartë, Aktiviste e Mbrojtjes të të Drejtave të Njeriut, me Medaljen e Artë "Order of Peace Missionary Saint Mother Teresa" (Urdhëri i Misionarit të Paqes Shenjtorja Nënë Tereza), si dhe me Diplomat përkatëse.
Ky titull erdhi si propozim i bashkëpunëtores dhe drejtueses së Grave Misionare të Paqes të DMPP për Ballkanin, njëkohësisht Drejtoreshë e Alencës Kosovare të Bizneseve, Znj. Lumnije Ajdini.
Të pranishëm në këtë aktivitet ishin drejtues të lartë dhe personalitete të Artit, Kulturës, Politikës, Shoqërisë Civile, etj., ku do të përmendim: Dr. Petro Koçi, Zëvendës Ministër i Mbrojtjes, Gjeneral Dedë Prenga, Këshilltar i Presidentit të Republikës së Shqipërisë, Dr. Enver Roshi, Kryetar i Komisionit Parlamentar të Shëndetësisë, Deputeti Koçi Tahiri, Prefektja e Qarkut të Tiranës, Znj.Suzana Jahollari, Dr. Agim Shahini, Kryetar i Alencës Kosovare të Bizneseve, njëkohësisht Komisioner i Lartë për Paqen Botërore i DMPP, Alberto Leka, Ambasador Nderi i DMPP, etj.
Ishin të pranishëm dhe Aktorja e Njohur Shqiptare Tinka Kurti, Nderi i Kombit, gazetarja e njohur Zenepe Luka, artistë të njohur të skenës, poetë, shkrimtarë, biznesmenë si dhe ativistë të dalluar për Mbrojtjen e të Drejtave të Njeriut, si ambientalistja Ina Kasimati, etj.
Dr. Shefki Hysa, Guvernator i Misionit Diplomatik Paqe e Zhvillim, theksoi ndër të tjera:
"Rruga e Paqes sot është nga më të vështirat, gati e pamundur herë-herë, rrugë sakrificash sublime gjer në flijim e vetëflijim në mbrojtje të komuniteteve paqedashëse, paqebërëse e paqembrojtëse. Pikërisht si rruga e mbijetesës së Misionares së Paqes Vasfije Krasniqi, tanimë Legjendë e Gjallë e Martirizimit dhe Simbol i Gruas me kurajo qytetare që theu çdo tabu dhe denoncoi me forcë dhunën serbe ndaj grave e vajzave gjatë luftës së viteve 1998-99 që solli lirinë e pavarësinë e Kosovës".
Dr. Agim Shahini, Kryetar i Agjensisë Kosovare të Biznesit, tha se sot ne vlerësojmë Vasfije Krasniqi-Goodman për guximin e saj heroik, me titullin Ambasadore Nderi e Misionit Diplomatik Paqe dhe Zhvillim dhe me Medaljen e Artë "Urdhëri i Misionarit të Paqes Shenjtorja Nënë Tereza", duke besuar se si pjesë e armatës së madhe të misionarëve dhe luftëtarëve të Paqes që sakrifikojnë kudo në Glob për mbrojtjen e vlerave hyjnore të njerëzimit, ajo do ta shumfishojë kurajën për të denoncuar çdo akt dhune, veçanërisht ndaj grave dhe vajzave. Vajfije Krasniqi sot e tutje është mes një ushtrije të madhe aktivistësh të shquar të Mbrojtjes së të Drejtave të Njeriut dhe si e tillë do të jetë simbol hyjnor jo vetëm për Kosovën, por për gjithë komunitetet paqedashëse kudo në Botë. Ajo tashmë është një luftëtare e vërtetë në shërbim të Paqes Socila Globale.